**30.04.2020. – 4. RAZRED**

1. **MATEMATIKA**

**Zadatak:**

Markova obitelj kupila je zemljište na selu. Žele uzgajati vlastito povrće i voće te tamo provoditi slobodno vrijeme.

Marko zamisli svoje obitelji želi nacrtati svojoj baki i poslati joj crtež. Pomozi mu u tome!

Za rad su ti potrebna dva papira A-4 formata( jedan za crtanje, a drugi za računanje) i geometrijski pribor. Pazi na pisanje jedinica za mjerenje opsega i površine!

1. Nacrtaj zemljište u obliku pravokutnika. Veća stranica ima 20 cm, a manja 13 cm.
2. Izračunaj opseg i površinu zemljišta. Radi na drugom papiru. Napiši broj zadatka, račun u kojem je vidljiv postupak i odgovor.
3. Na lijevoj strani zemljišta nacrtaj vrt u obliku pravokutnika površine 28 cm2 i oboji ga smeđom bojom.
4. Na desnoj strani zemljišta nacrtaj vrtnu kućicu oblika kvadrata površine 16 cm2 i oboji ju crvenom bojom.
5. Vrt žele ograditi. Koliko centimetara ograde trebaju kupiti? Radi na drugom papiru kako je gore navedeno.
6. Preostalo zemljište oboji zelenom bojom i uredi kako bi se Markova obitelj osjećala što ugodnije (prijedlog: voćke, stol i stolice,..).

**Riješeni zadatak, na oba papira, pošalji svojoj učiteljici do utorka, 5. svibnja do 10 sati.**

**Zadatak će biti vrednovan.**